Општина Далбошец (Караш-Северин)
Општина Далбошец () је општина у округу Караш-Северин у Румунији. Седиште општине је насеље Далбошец. Према попису из 2021. у општини је живело 1.364 становника.

Географија 
Општина Далбошец налази се на југу округа Караш-Северин на југу Баната у југозападној Румунији. Смештена је у средишњем делу Алмашке долине где се простире од реке Нере на северозападу до Алмашких планина на југоистоку. Поред реке Нере која чини северну границу, кроз општину пролазе и друге реке које немају стални ток и извиру на Алмашким планинама. Најзначајније су Шопоту Веки, Барзул, Боина, Боиница, Далбошецу, Решица и Шелестију.

Јужни део територије општине чине висови до 900 метара који су саставни делови Алмашких планина. То су Талва Блидарулуј (897 -{m}-), Кракул Маре (753 -{m}-), Кулмеа Сикевица (748 -{m}-) и врхови Ношовати и Ружецу (672 -{m}-).

Општина се простире на површини од 10.504,33 хектара.

Историјски споменици 
Заштићени историјски споменици на територији општине Далбошец су:
 Фортификовано насеље код Далбошеца (гето-дачка латенска култура)
 Насеље у Шопоту Векију (2-3 век, дако-римски период)
 Средњовековна некропола у Шопоту Векију (12-13 век)
 Вила рустика у Шопоту Векију (2-3 век, римски период)
 Археолошко налазиште „Сијул луј Бадеску” () у Шопоту Векију (2-3 век, римски период)

Становништво 
Према попису из 2021. у општини Далбошец живело је 1.364 становника што је за 286 мање (-17,33%) у односу на попис из 2011. када је било 1.650 становника.

Хронологија

Насеља 
Општина се састоји из 7 насеља: Барз, Боина, Боиница, Далбошец, Прислоп, Решица Мика и Шопоту Веки. Највеће насеље је Далбошец које је и седиште општине, а најмање Прислоп.

Види још 
 Алмашка долина

Референце

Спољашње везе 

Далбошец
Википројект географија/Насеља у Румунији